CELEX: 62014CN0296
Language: da
Date: 2014-06-13 00:00:00
Title: Sag C-296/14 P: Appel iværksat den 13. juni 2014 af Den Hellenske Republik til prøvelse af dom afsagt af Retten (Syvende Afdeling) den 9. april 2014 i sag T-150/12, Grækenland mod Kommissionen

4.8.2014   
            
            
               DA
            
            
               Den Europæiske Unions Tidende
            
            
               C 253/22
            
         Appel iværksat den 13. juni 2014 af Den Hellenske Republik til prøvelse af dom afsagt af Retten (Syvende Afdeling) den 9. april 2014 i sag T-150/12, Grækenland mod Kommissionen
   (Sag C-296/14 P)
   2014/C 253/29
   Processprog: græsk
   
      Parter
   
   
      Appellant: Den Hellenske Republik (ved I. Chalkias og A. Vasilopoulou)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen tages til følge, den appellerede dom, som er afsagt af Den Europæiske Unions Ret, ophæves i sin helhed i henhold til det nærmere angivne, Den Hellenske Republik gives medhold i sit søgsmål, Europa-Kommissionens omtvistede afgørelse annulleres i sin helhed og Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Den Hellenske Republik har med appelanbringendet gjort gældende, at der er sket en tilsidesættelse af EU-retten, da Retten har foretaget en fejlagtig fortolkning og anvendelse af artikel 107, stk. 1 og stk. 3, litra b), TEUF, med hensyn til det forhold, at de ekstraordinære omstændigheder, som den græske økonomi befandt sig i på tidspunktet for de faktiske omstændigheder, forelå. Med anbringendets første led gøres det nærmere bestemt gældende, at Retten foretog en fejlagtig fortolkning og anvendelse af artikel 107, stk. 1, TEUF, da den fandt, at de omtvistede foranstaltninger udgjorde en selektiv økonomisk fordel for støttemodtagerne, som kunne fordreje konkurrencen og påvirke samhandelen mellem medlemsstaterne, henset til de ekstraordinære omstændigheder, som den græske økonomi befandt sig i på tidspunktet for de faktiske omstændigheder, mens det med anbringendets andet led gøres gældende, at Retten foretog en fejlagtig fortolkning og anvendelse af artikel 107, stk. 1 og stk.3, litra b), TEUF, idet den begrænsede denne bestemmelses anvendelsesområde til de midlertidige EF-rammebestemmelser for statsstøtte på trods af de ekstraordinære omstændigheder, som den græske økonomi befandt sig i på tidspunktet for de faktiske omstændigheder.